钦定古今图书集成/明伦汇编/氏族典/第147卷 > 孙承祐
## 钦定古今图书集成/明伦汇编/氏族典/第147卷 > 孙承祐

按《十国春秋》，“吴越孙承祐，杭州钱塘人。忠懿王纳其
女兄为妃，因擢处要职，累迁浙江东道盐铁副使，镇
海、镇东两军节度副使，知静海军节度事。开宝初，官
镇东、镇海等军行军司马，随世子惟濬入贡于宋，宋
太祖诏授光禄大夫、检校太保。未几，忠懿王署为中
军节度使。七年，王复遣承祐贡于宋，太祖赐袭衣、玉”
带、鞍勒马、黄金器五百两、银器三千两、杂彩五千匹，
且令谕旨于王，将有事于江表。已而从王克常州，功
居多。会宋诏改中吴为“平江”，即授承祐镇平江军。太
平兴国初，王尽献吴越地，徙承祐泰宁军节度使。五
年，从幸大名，留知府事。雍熙二年，改知滑州，数月卒。
赠太子太师。